# VIRKSOMHETSPLAN FOR BRURÅK HESTESPORTSKLUBB

# **2022-2025**



# INNLEDNING

## Bruråk Hestesportsklubb ble stiftet den 05.11.2000. Det ble deretter søkt medlemskap i Norges idrettsforbund og olympiske og paralympiske komité (NIF eller idrettsforbundet) og Norges Rytterforbund (NRYF).

## Bruråk Hestesportsklubb har siden starten leid anlegget på Bruråk Gård, med staller, utebane, lille ridehuset og areal for paddocker.

## I perioden 2004-2007 gjennomgikk anlegget store endringer, og klubben bygde på dugnad en stor ridehall med ridebane 22x60 m, gjestestall med 12 bokser, kro og kjøkken, sekretariat og dommerbu. Klubben har også utendørs ridebane på 40x60 m med tilhørende sekretariat og tribuneanlegg, samt en mindre utebane på ca. 25x40 m.

##

## Det er klubbens medlemmer som bestemmer hvordan klubben skal utvikles. Klubbens styre gjennomgikk i 2013 et klubbutviklingskurs, og vår virksomhetsplan ble skapt. Virksomhetsplanen for 2020-2025 blir fremlagt for godkjenning på årsmøtet den 31.03.2022.

Virksomhetsplanen skal brukes som et langsiktig styringsredskap for klubben slik at vi ikke gjør store retningsskifter i vårt arbeid, avhengig av hvem som til enhver tid velges inn i styret.

Den er bygd opp etter - og støtter seg til virksomhetsplanen for hele rytter-Norge.

Bortsett ifra de overordnede føringene vi får gjennom medlemskapet i NIF og NRYF så organiserer vi klubben med bakgrunn i virksomhetsplanen og de utfordringene vi til enhver tid står overfor. Beskrivelsen av dette finnes i organisasjonsplanen som vi er lovpålagt å behandle på årsmøtet hvert år.

 

# VISJON

*Vi skal innen 2025 ha et moderne anlegg med gode fasiliteter, og være en attraktiv klubb som utvikler gode ryttere på alle nivå.*

*«Hesteglede for alle»*

# VERDIGRUNNLAG

*«Offensiv – ærlig - inkluderende» (organisasjonsverdier)*

*«Glede – mestring – godt miljø» (aktivitetsverdier)*

# HOVEDMÅL

*«Bruråk Hestesportsklubb skal være den foretrukne allsidige hestesportsklubben i Midt-Norge, med best tilrettelegging på alle prestasjonsnivå»*

# BHSK’s KJERNEPROSESSER

Kjerneprosesser er det som oppfyller formålet ved et idrettslag:

REKRUTTERE – IVARETA - UTVIKLE - PRESTERE

Over de siste årene har hestesporten – som andre idrettsgrener - hatt en jevn tilbakegang blant nybegynnere. Det er også flere som slutter i sporten. Et visst frafall er naturlig, men ikke i den størrelsesorden som vi har sett i Midt-Norge de seneste årene.

Statistikk viser at de aller fleste som slutter ikke har nådd et ønsket ferdighetsnivå, og spørreundersøkelser som er gjort bekrefter at sosialt miljø og mestring er avgjørende for å trives og å bli værende i sporten.

Det må altså etableres gode tilbud og organiseres systemer for å ivareta medlemmene. Hovedfokuset for denne planen er derfor ivaretakelse av de personene som befinner seg i alder mellom 10-20 år .

## **Vår klubb skal:**

* Utvikle og synliggjøre tilbud tilpasset alder, aktivitetsnivå og livsfase samt bevisstgjøre våre eksisterende medlemmer på viktigheten av å ta spesielt godt imot nybegynnere og nye medlemmer.
* Utarbeide en helhetlig plan for hvordan vi vil ivareta de ulike gruppene av medlemmer som vi har. Spesielt skal vi ha fokus på tilrettelegging for og ivaretakelse av FH-ryttere.

 Sportslig Plan for rytter-Norge kan være til hjelp i arbeidet.

* Implementere gode rutiner for å registrere all aktivitet i stevnesammenheng (NRyF stevne)
* Iverksette et systematisk arbeid for å øke frivillighetsandelen i klubben og med et spesielt fokus på å tiltrekke oss flere menn og ungdommer.
* Tenke framtidsrettet og helhetlig for å tilrettelegge for en god trenersituasjon og nok anleggskompetanse.
* Sette oss inn i lovlig fattede vedtak og intensjonene i disse. Uenigheter tar vi opp på de arenaene som er etablert for endring av slike vedtak og bestemmelser.
* Aktivt engasjere oss i Idrettsrådet og Idrettskretsen.
* Delta og bidra aktivt på ryttersportens møtearenaer (eksempelvis regionale lederfora, kretsting og Ryttertinget).

## **KOMPETANSEUTVIKLING**

**AKTIVITETSTILBUDET MÅ FREMME HESTEGLEDEN HOS ALLE**

**RESSURSPERSONER MÅ UTDANNES FOR Å IVARETA OG UTVIKLE MEDLEMMENE**

**TOPPIDRETT OG TALENTUTVIKLING STILLER SPESIELLE KRAV**

**STØRRE FOKUS PÅ NYE OPPLÆRINGSMETODER OG –VERKTØY**

**ORGANISASJONSUTVIKLING EN FORUTSETNING**

## **Vår klubb skal:**

* Ta i bruk de verktøy og hjelpemidler som NRYF har utarbeidet for en lettere og mer profesjonell drift og utvikling av klubben
* Delta på NRYFs kompetansehevende samlinger og kurs (tradisjonelle og elektroniske), eventuelt delta på tilsvarende som arrangeres av idrettskretsene. Det bør spesielt legges vekt på å øke klubbens hestesportsfaglige kapasitet, styrekompetanse, frivillighet og ungdomsdeltakelse.
* Ha tilgang til trenere med høyere utdannelse eller tilsvarende
* Sikre at de som har gått frivillig trenerutdanning blir ivaretatt og aktivt brukt i det sportslige arbeidet.
* Slutte seg til Antidoping Norges konsept «rent idrettslag».

## **ØKONOMI OG FINANSIERING**

**HESTESPORTSVIRKSOMHETENS ØKONOMISKE SOLIDITET OG KONTROLL MÅ STYRKES**

**KOMMUNEN MÅ BIDRA**

**HESTESPORTEN MÅ UTNYTTE SITT KOMMERSIELLE POTENSIALE, MEN IKKE UNDERGRAVE EGET MARKED**

## **Vår klubb skal:**

* Skape forståelse blant våre medlemmer for nødvendigheten av å ha et økonomisk fundament.
* Etablere gode budsjett- og regnskapsrutiner, inkl. vilje og evne til å ta konsekvensene av avvik.
* Arbeide planmessig og tålmodig for å oppnå framtidig økonomisk støtte fra kommunen.
* Ta i bruk de tilbud om informasjon, kurs og verktøy som kan være til nytte i arbeidet med å påvirke økonomiske beslutningstakere.
* Konsekvensutrede våre økonomiske, kommersielle og finansielle ideer, også i et langsiktig perspektiv.

## **ANLEGG**

**VIRKSOMHETENS STØRSTE AKTIVUM ER ANLEGGET**

**ANLEGGET SKAL BIDRA TIL Å SENKE TERSKELEN OG GJØRE HESTESPORT LETTERE TILGJENGELIG FOR FLERE**

**DISPONERINGEN AV ANLEGGET MÅ TILRETTELEGGES FOR Å IVARETA ALLE MEDLEMMER**

## **Vår klubb skal:**

* Tilpasse anlegget til alle så langt det er praktisk mulig.
* Utarbeide en langsiktig utviklingsplan for ridebanene med sikte på lengst mulig sesong og best mulig banekvalitet ut i fra klubbens ressurser.
* Alltid tenke langsiktig og utviklingsorientert når det gjelder anleggsbemanning.

## **ARRANGEMENT**

**BARN, UNGDOM OG NYBEGYNNERE SKAL PRIORITERES**

**KONKURRANSETILBUDET MÅ VÆRE BÅDE STABILT OG I UTVIKLING**

**KONKURRANSETILBUDET SKAL BIDRA TIL KREATIVITET, GLEDE OG UTVIKLING**

**HELÅRSTILBUD TIL KLUBBENS MEDLEMMER**

## **Vår klubb skal:**

* Tilrettelegge for at flere prøver hestesporten gjennom f.eks. «åpen stall»
* Arrangement rettet mot nybegynnere. (Pay and jump, pay and ride)
* Gi tilbud om konkurranser tilpasset ulike målgrupper
* Invitere til ‘nabo-ritt’, arrangere regionale stevner og delta i stevner på andre

lokale/regionale/nasjonale stevnearenaer.

* Fokusere på alternative turneringer/kreative konkurranser som bidrar til det sosiale.
* Arrangere turer og utflukter – som deltagelse på reisestevner, sosiale arrangementer.
* Gi tilbud om deltakelse i treningsgrupper tilpasset rytternes nivå og alder.

## **KOMMUNIKASJON**

**ØKT SYNLIGGJØRING SKAL BIDRA TIL Å GI HESTESPORTEN EN STERKERE POSISJON**

## **Vår klubb skal:**

* Ta i bruk de kommunikasjonsverktøy og tjenester som NRYF tilbyr og formidler.
* Dele våre gode historier og gode eksempler
* Være aktive overfor lokale og sosiale medier og i den forbindelse være spesielt bevisst på å synliggjøre barn og ungdom.
* I all aktuell kommunikasjon vektlegge prinsippet om nærhet mellom klubb og medlem.
* Benytte anledningen til å synliggjøre hestesporten i forbindelse med spesielle arrangement i lokal- og regionalmiljøet.

# HESTESPORTENS SAMFUNNSVERDI

**HESTESPORTEN BIDRAR PÅ MANGE SAMFUNNSOMRÅDER**

**MED OFFENTLIG STØTTE KAN VI BIDRA MER**

**TILRETTELAGT HESTESPORT SOM EN DEL AV KLUBBENES ORDINÆRE TILBUD**

## **Vår klubb skal:**

* Være en aktiv lokal samfunnsaktør for å vise hva hestesporten bidrar med.
* Etablere grupper/komiteer for å arbeide med området (rekruttere dedikerte personer.)
* Etablere kontakt med rette instans i kommunen (eks. folkehelsekoordinatorer/frisklivssentraler, ledelse i helse/omsorg). Jfr. Folkehelseloven.
* Ta i bruk relevant informasjon, kurs og verktøy fra NRYF og andre.
* Fortsette å ha et tilrettelagt anlegg for funksjonshemmede ryttere.

PLANHIERARKIET – FRA VISJON TIL PRAKTISK HANDLING****

### **Strategisk nivå (langsiktig helhetlig perspektiv):**

-Virksomhetsplan

### **Utviklingsnivå (langsiktig områdevist perspektiv):**

-Organisasjonsplan

-Sportslig plan

-Anleggsplan

-Andre utviklingsplaner

**Organisatorisk nivå (årlige planer):**

-Organisasjonens samlede handlingsplan

-Gruppens handlingsplan

-Individuell handlingsplan

### **Operativt nivå (kvartalsvis/månedlige):**

-Leveranseplan



# **Innsatsområdene**

## **Hvor blir det viktigst å rette innsatsen dersom vi skal nå hovedmålet?**

Ledelse

Organisasjon

Sportslig - arrangementer

Miljø og samhold – aktivitetstilbud

Trening for alle

Trening på høyt nivå - satsningsgrupper

Anleggssituasjonen

#

#  Organisasjonshjul_2011_2.png